Kære Alle,

Denne mail er en blanding af referat fra mødet i tirsdags og ideer til den videre proces.

Helt overordnet: iDRRES-netværket er jo bredere i sin sammensætning og intention end det, der kan rummes i et samarbejde omkring et enkelt call. Derfor vil jeg foreslå, at vi etablerer arbejdsgrupper, som har et mere specifikt fokus. I forlængelse af diskussionen på mødet vil jeg foreslå, at den én arbejdsgruppe fokuserer på hospitals-relaterede resistente infektioner. Jeg vil foreslå at en anden arbejdsgruppe arbejder med resistent tuberkulose. Der kan etableres nye arbejdsgrupper baseret på andre kompetenceområder/interesser. Arbejdsgrupper kan tage initiativer og finansiere sine aktiviteter indenfor for iDRRES’ budgetramme (100.000 kr. per år i 16 og 17), i overensstemmelse med de formål der er i den oprindelige netværksbeskrivelse. Hvis der er generel opbakning til denne model, skal vi nok lave en minimalistisk formalisering, evt. med en lille ’eksekutivkomite’, som kan nikke formelt til finansiering af aktiviteter. Det må vi komme tilbage til.

Arbejdet med en JPIAMR-ansøgning ligger naturligt i den første arbejdsgruppe, evt. en del af den afhængigt af projektets konkrete udformning. På mødet i tirsdag deltog foruden undertegnede og Martin også Lars Bach, Mette Søgaard og Tina Dalgaard, og Thomas Vorup-Jensen og Mikala Wang havde givet input via Jens. I denne arbejdsgruppe vil vi gerne indkalde til et arbejdsmøde med henblik på konkretisering af JPIAMR-ansøgningen samt en efterfølgende en-dags workshop, hvor vi arbejder med ansøgningens indhold. Da deadline for ’pre-proposal’ er 21.3. har vi ikke meget tid – der skal også etableres internationale partnerskaber. Vi vil derfor bede de, der er interesseret i at indgå konkret i projektarbejdet om at udfylde to doodles for disse to møder gerne med det samme og senest mandag 25.1.:

[if !supportLists]1.       [endif]Møde (halv dag) LINK: <http://doodle.com/poll/utb6brb8tx9myud7>

2.    Skrive-workshop (held dag) 18, 19 eller 22 feb. LINK: <http://doodle.com/poll/cmexv8fytidqzzav>

Det er en vanskelig opgave at sammenfatte de gode diskussioner vi havde i tirsdags, men her er nogle centrale pointer:

Om selve call’et: Den virtual pot-model som beskrives i opslaget, indebærer, at hvert land finansierer sine egne deltagere, i det omfang projektet scorer højt nok til at komme i betragtning. Der er dog mulighed for en ’gap-filling’ mekanisme, så gode projekter måske kan finansieres, selvom de involverer et land, hvis penge allerede er brugt til andre projekter.

Den danske del rummer mulighed for at søge €1M. Dette inkluderer OH på 44%. Det vil sige at der reelt kan søges om penge til aktiviteter for en sum af €694.445 (DKK 5.182.226) – og de rækker jo ikke så langt, men hvis vi kan få medfinansiering til et tredje år kan vi måske inkludere en våd og en tør PhD.

Indholdsmæssigt diskuterede vi en idé om at tænke hospitalet som ’porøst’, dvs. åbent for interaktion med det omgivende samfund hvad angår mikroorganismer, så en grundtanke kunne være at arbejde med (mulige) sammenhænge mellem mobilitet (land-by; rejser) og hospitals-relaterede resistens-infektioner. Dette skal naturligvis udfoldes og gennemarbejdes, men det giver mulighed for at vi arbejder med de forskellige målestokke (scales), hvor vi hver især har ekspertiser: det mikrobiologiske; det sociale; og populations-niveauet. Vi skal tænke over, hvordan vi forbinder disse konceptuelt og i et konkret projektdesign. Det arbejder vi videre med på møderne, men måske er denne appetizer nok til at vi begynder at tænke dette fra forskellige vinkler.

Vi skal tænker over internationale samarbejdspartnere fra listen i call’et. Her er to veje: Dels vores forskellige eksisterende netværk (her blev UK, Holland, Norge, Sverige nævnt) – disse navne skal vi bringe til bordet på første møde. Dels vil jeg udsende en føler i det Coimbra-netværk af europæiske universiteter, som AU er medlem af, og som involverer lande vi ikke så tit samarbejder med, og hvor der måske kunne være interessante grupper.

Foruden de, der har en interesse i at gå direkte ind i arbejdet ift. dette call vil det også være fint med tilbagemeldinger ift. etablering af arbejdsgrupperne.

Bedste hilsner

Jens

PS – link til call’et kommer lige her igen:

<http://www.jpiamr.eu/activities/jpiamr-3rd-joint-call-jpi-ec-amr-era-net-cofund-call-on-transmission-dynamics/>

Ikke mindst: <http://www.jpiamr.eu/wp-content/uploads/2016/01/JPI-EC-AMR_CALL-text_final-_160115.pdf>